**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. február 13-i ülésére**

**Javaslat igazolási kérelem elfogadására**

A Jogi és Társadalmi Kapcsolatok Bizottsága 4/2017. (III.7.) JTKB számú határozatával 150 ezer forint összegű támogatást biztosított a Szent Márton Európai Kulturális Útvonal Magyarországi Tanácsa részére (a továbbiakban: Egyesület) a „Quirinus és Márton” nemzetközi kulturális szimpózium megrendezéséhez. A támogatás elszámolási határideje: 2017. augusztus 8. napja.

Az Egyesület a szakmai és pénzügyi beszámolót - igazolási kérelem kíséretében - 2018. január 31. napján nyújtotta be, kérve egyúttal a Tisztelt Bizottságtól az elszámolás elfogadását. Kérelmét azzal indokolja, hogy - figyelmetlenségből - a működési támogatás határidejét (a tárgyévet követő január 31. napja) vette figyelembe, nem a rendezvénytámogatás esetében megállapított (a rendezvény lebonyolítását követő 60 napon belül) határidőt.

Kérem a Tisztelt Bizottságot, hogy az előterjesztést megtárgyalni és álláspontját kialakítani szíveskedjék.

Szombathely, 2018. február „ ”

**/: Koczka Tibor :/**

**HATÁROZATI JAVASLAT**

**……../2018. (II. 13.) JTKB sz. határozat**

A Jogi és Társadalmi Kapcsolatok Bizottsága a „Javaslat igazolási kérelem elfogadására” c. előterjesztést megtárgyalta, és a pénzügyi, szakmai beszámolót, valamint az igazolási kérelmet - a benyújtott indokolás figyelembevételével - elfogadja.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(A végrehajtás előkészítéséért:**

**Dr. Bencsics Enikő, az Egészségügyi és Közszolgálati Osztály vezetője**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**